आप पर लाख -मालिक- का दबाव हो सकता है. -सरकार- का दबाव हो सकता है. मार्केटिंग डिपार्टमेंट का दबाव हो सकता है लेकिन गुरू ! हैं तो आप पत्रकार ना. सम्पादक बने हैं तो जरा अपने जमीर को टटोलिए. खुद से सच पूछिए और कहिए कि जो आप कर रहे हैं क्या वो जायज है??!! ठीक है कि मरकर कोई जंग नहीं जीती जाती. अगर सम्पादकी ही चली गई और नौकरी ही गंवा दी तो फिर क्या खाक कर पाएंगे लेकिन हुजूर ! इसी में कोई बीच का रास्ता निकालिए ना ! आप तो खांटी पत्रकार हैं. जानते हैं कि Read between the lines जनता को कैसे बतानी है. कि मालिक-सरकार की बात भी रह जाए और अपने पत्रकारीय धर्म का भी निर्वाह हो जाए. कि सांप भी मर जाए और लाठी भी ना टूटे. ऐसे गुर तो अब तक आपने सीख ही लिए होंगे…